Ab tak, "Gotham" main...
Paanch minute hain tumhaaray paas, bacchon quiz.
Wayne Enterprises, Indian Hill ko chaalti hai.
Par Wayne Enterprises ko kon chalaata hai?
Sheher ko tabaah karnay keliye aik hathiyaar aaraha hai.
Main Nygma, Barbara, aur baaqi sab ko akailay nahin hara sakta.
Tum nay kaha tha, tum aik fauj banaana chaahtay ho, hai na?
Aik ajeeb say logon ki fauj ka kya khayaal hai?
Meray baap ko maarnay ka hukum kis nay kiya?
Frank Gordon, tumhaara chaacha.
Tumhein chup rehnay ka haq hai.
Dock 9-C. Hathiyaar wahaan pohnchega.
Jim. Kya koi ehsaan maangnay waalay ho?
Dock 9-C main kya aaraha hai?
Ab main jaanta hoon main kon hoon. Main Riddler hoon.
Tumhein daikh kar bhi acha laga. Selina ke saath sab kaisay gaya?
Main isliye banaaya gaya tha.
Clone apni jagaah par hai.
Shaam bakhair, Alfred.
Aap ko bhi, Master Bruce.
Tumhein Court of Owls main shaamil hona hoga, Jim.
Aik Kathryn naam ki aurat tumhein call karegi.
-Usay tum par itna garv hota. -Nahin!
Kathryn, farz kar raha hoon. Main nay apnay chaacha ko maar diya.
Main iss keliye koi maafi nahin maangta. Shaayed milnay ka waqt aacuka hai.
Meray munh say baat chheen li.
Hello? Koi hai ghar par?
Jab yeh aadmi ghar aayega, hamein isay heater kholnay ko kehna hoga.
Baahir say ziyaada tou yahaan thand hai.
Kamaal hai.
Main jaanti hoon ke tum Nygma say badla lainay ke peechhay paray ho.
Aur ajeeb say logon ki fauj banaana aik bohot acha plan hai.
Matlab, yeh mera idea tha, lekin...
Chup. Meray khayaal say main nay kuch suna.
Tumhein lagta hai yeh woh hai?
Mr. Fries.
Ghar main khush aamdeed.
Tou aap mujhay abhi bhi zimedaar thehraatay hain,
unn buri bayaan baazi keliye, jo main nay apni campaign ke waqt ki thi.
Tum nay mujh jaisay logon ko Gotham say nikaal diya!
Hum dono jaantay hain ke main nay woh sab sirf isliye kaha tha,
kyunkay voter woh sunna chaahtay thay.
Aap ke experiment, Mr. Fries.
Aap khud ko pehlay jaisa banaanay ki koshish kar rahay hain, hai na?
Main aap ki madad kar sakta hoon.
Tum aisa kyun karogay?
Meray dushmanon nay mujh say sab kuch, chheen liya! Mujhay maarnay ki koshish ki.
Aap mujhay mera badlay lainay main madad karein.
Aur jab mujhay mera raaj waapis mil jaayega,
main aap ko har woh wasaael doonga
jo aap ko iss barfeelay jail say nikalnay keliye chaahiye hongay.
Agar main haan kehna bhi chaahta,
mai thand say bahir, apnay suit ke bagher, kuch hi ghantay guzaar sakta hoon.
Aur woh aap ke paas nahin hai,
kyunkay woh Wayne Enterprise ki black site main band para hai,
jab say aap Indian Hill say bhaagay.
Ivy?
-Ta-raan! -Mera suit?
Tou, Mr. Fries, kya aap hamaara saath deingay?
-Hum kahaan hain? -Hum kahaan hain woh zaroori nahin, James.
Hum yahaan kyun hain woh zaroori hai.
Tum jaanti ho ke main nay apnay chaacha ko kyun maara.
Haan, jaanti hoon.
Frank nay tumhaaray abbu ka qatal kiya tha.
Main yeh jaanna chaahti hoon,
ke kya tum uss ke aamaal keliye hamein zimedaar thehraatay ho?
Frank nay akailay kaam kiya tha. Uss nay itna qubool kiya tha.
Acha hai. Phir hum aagay barh saktay hain.
Iss sheher ko tumhaari abhi sab say ziyaada zaroorat hai, James.
Aagay hulchul machnay waali hai.
Aur tum jaisay achay aadmiyon ki zaroorat hogi,
isay jor kar rakhnay ki. Par dhiyaan say sun lo.
Court aur sirf Court akaila, Gotham ko bacha sakta hai.
-Tou tum kya chaahti ho, main kya karoon? -Court ko apni wafaadaari saabit karo.
Meray chaacha ko maarna kaafi nahin tha?
Woh tumhaaray aur Frank ke darmiyaan tha. Iss main hamara koi laina daina nahin tha.
Jab waqt sahi hoga, hum tumhein bulaayeingay.
Aur Frank ki laash? Woh abhi bhi brownstone main hai.
Hum usay thikaanay kar chukay hain.
-Laash kis ki hai? -Jim ke chaacha ki, Frank Gordon.
-Kabhi uss say nahin mila. -Woh alag hochukay thay.
-Tum nay Jim ko daikh hai? -Woh aik case par kaam kar raha hai.
Ya woh darwaazay say andar aaraha hai hamaaray baat karnay ke dauraan.
Hello, Jim, andar aao. Hamaaray paas tumhaaray liye aik buri khabar hai.
-Kya chal raha hai? -Sorry.
Hamein tumhaaray chaacha ki laash aaj subha mili.
Unhein bandargaah say nikaala gaya. Main nay apni tehqeeqaat ki.
Unn ke maathay ki baayin taraf ke nishaan batatay hain ke goli qarib say maari gayi.
Lab, ballistics chala rahi hai.
Tum nay unhein kal qabristaan main daikh tha, unn ka bartaao ajeeb sa tha.
-Kya unhon nay kuch kaha? -Nahin.
Woh bas apnay salaam bolnay aaye thay.
Hum nay ziyaada baat nahin ki.
Shukriya, Lee. Aagay main daikh loonga.
-Bas? Itna hi? -Tum kya chaahti ho main kya kahoon?
Main tumhein jaanti hoon. Tum kuch chhupa rahay ho. Tum kuch jaantay ho.
Lee, bas bhi karo. Iss nay abhi apnay chaacha ko khoya hai.
Haan, Harvey, tum bas iss ko bachaatay raho.
Mujhay afsos hai.
Woh sahi keh rahi hai. Tumhein kuch pata hai, hai na?
Frank Chaacha nay khud ko goli maari thi.
Kaha ke yeh waahid raasta hai mujhay Court main andar karnay ka.
-Kya yeh kaamyaab hua? -Main aik Kathryn naam ki aurat say mila.
Uss ka kehna hai ke mujhay pehlay Court ko apni wafadaari saabit karni hogi.
Daikho, main jaanta hoon ke hamein sukoon rakhna hai.
Par filhaal, Court aik aisa hathyaar tayyaar kar raha hai,
jo sheher ko tabaah kar sakta hai.
Hamaaray paas faarigh baith kar kuch naa karnay ka waqt nahin hai.
Mujhay bhi yeh utna hi acha nahin lag raha jitna ke tumhein.
Par agar main nay ziyaada zor diya,
hum shaayed woh aakhri mauqa kho dein, jo hamaaray paas isay roknay ka hai.
Aur Frank Chaacha ki maut zaaya jaayegi.
Acha, tou, ab hum kya karein?
Kathryn nay kaha ke wapis kaam par lagoon, naatak karoon ke sab sahi hai.
Yeh itna mushkil nahin hoga. Daikho kon dobaara saamnay aaya hai.
RIDDLER LAUT AAYA Aik Raat Main Teen Bank Ko Loota!
Hello. Ed?
Barbara hoon, tumhaari puraani dost jisay tum nazar andaaz kar rahay ho.
Main tumhein mujhay Ed bulaanay ki ijaazat doonga,
kyunkay tumhaara mera puraana hisaab hai.
Par mera naam...
Riddler hai.
Khabron main bhi yehi likha hai.
Ab, tum yahaan kyun aayi ho?
Jab Penguin mayor tha, kya uss nay kisi khoofiya groh ka zikar kiya tha?
Woh jin ke haathon main Gotham poori tarha say hai?
-Chhup ke aur qaanooni taur par? -Nahin.
Daikho, main urooj tak isliye nahin aayi, ke kisi aur ko khud say oopar paaon.
Main koshish kar rahi hoon, dhoondnay keliye ke woh kon hain,
par iss sheher main kisi ko bhi unn ke baaray main kuch nahin maaloom.
Aur tumhein unn ke baaray main kaisay maaloom hai?
Jim Gordon say pata chala.
-Aur iss sab main usay kya dilchaspi? -Uss nay nahin bataaya.
Par uss nay mujhay aik shipment ki tehqeeqaat karnay ko kaha,
jo kal Dock 9-C main aarahi thi.
Bandargaah ka maalik, Indian Hill say aik crate mehfooz rakh raha tha.
-Andar kya tha? -Mujhay nahin pata.
Iss say pehlay ke mujhay pata chalta,
kuch naqaab waalay qaatilon nay meray aadhay aadmiyon ko maar daala.
Tum kya jaantay ho?
Jab main Indian Hill main tha,
Professor Strange nay kisi taaqatwar khoofiya groh ka zikar kiya tha,
par unhon nay mujhay yeh nahin bataaya ke woh kon hain.
Yeh aik paheli hai, jo meray haath say nikal gayi.
Main tumhein jawaab laa doonga, jo tum chaahti ho.
Par main yeh apnay tareeqay say karoonga.
Tum iss baat ka batangar banaanay waalay ho, hai na?
Sirf koi aisa jis ke paas taaqat aur source hon,
unn ke paas hi iss groh ki maaloomaat hosakti hai.
Mujhay Gotham ke ameeron say baat karni hogi.
Aur ameer aur kahaan hongay,
siwaaye theatre main opening night ke.
Aap mujhay kahaan lejayeingay? Farmaayein, warna main aagay nahin barhoonga.
Main nay kaha, Ghost, apna iraada farmaayein,
ya main aagay nahin barhoonga.
Meray iraaday ka, aap say koi laina daina nahin, Denmark ke Shehzaaday.
Par aap ki audience say hai.
Main aap say raabta karnay aaya hoon Gotham ke ameeron.
Aap logon nay aik raaz kaafi ziyaada waqt say rakha hua hai.
Par aaj raat, main aap main say aik ko aghwa karunga aur us par tashadud karunga,
sach saamnay laanay keliye.
Tou apnay saaray doston main baat phaila do. Riddler aaraha hai.
Aur, mujhay tumhaara kartab banaawti aur ghair haqeeqi laga.
Aur cut!
Aur yeh, meray puraanay dost, checkmate.
Acha khaila, Alfred.
Aap nay mujhay jeetnay diya, hai na, Master Bruce?
-Nahin bhae, Alfred. -"Nahin bhae", rehnay do.
Aap tou aisay bilkul nahin, hai na?
Aur sach kahoon tou, aap kuch alag alag say lag rahay hain,
picchlay kuch dino say, nahin?
Mujhay nahin pata aap kya keh rahay hain.
Meray khayaal say aap jaantay hain ke main kya keh raha hoon. Tou chalein.
Bolein.
Jab main ghar aaya, aap nay poochha ke Selina ke saath sab kaisa hai.
Main nay iss tarha jawaab diya jaisay sab theek ho.
Main nay jhoot bola tha.
Uss nay kaha ke woh dobaara kabhi mujhay daikhna nahin chaahti.
Main sharminda horaha tha.
Mujhay laga ke aap mujh say Selina ko date karnay ka poochheingay,
aur main nay socha...
Mujhay bas uss baaray main baat nahin karni thi.
Main samajhta hoon, Master B.
Aur bohot shukriya itna khul kar sach bolnay ka.
Aur main Miss Kyle ke baaray main ziyaada nahin sochoonga.
Pata hai, waqt ke saath sab theek hojaata hai, hai na?
Waqt ki baat kartay huay, main khaana daikh kar aata hoon.
-Alfred. -Sir?
Shukriya.
-Aap aik achhay dost hain. -Sun kar acha laga, sir.
Main hoon. Woh dobaara horaha hai.
Aye.
Tou audience hi wajaah hai.
-Kya yeh Hamlet hai? -Haan.
Meray khayaal say, woh "nasib" main nahin tha.
Tumhaara haal hi main Nygma say raabta hua tha.
Koi andaaza woh kis raaz ke baaray main baat kar raha hai?
Nahin, koi andaaza nahin. Meray khayal say woh aisehi naatak kar raha hai.
-Captain, bas aur kuch nahin mila. -Theek hai.
Wahaan bas yehi tha.
Aik paheli hai. Hairat ki baat hai.
Aik iambic pentameter main likhi gayi hai, aik Shakespearean ki nazam ki tarha.
"Main aik oonchay maqaam waala aadmi hoon,
unn sab ko jin ka raaj hai, do chehray hoon dikhaata,
aik dhokebaaz, aik mujrim aur kabhi siyaasatdaan hoon,
Gotham, mera bewaqoofon ka halfa."
Do chehray waala siyaasatdaan, jis ka halfa Gotham hai.
-Mayor? -"Dhokebaaz, mujrim."
Lagta hai wo Penguin ki baat kar raha hai, par iss ka koi matlab nahin banta.
Ed nay Lucius ko kaha tha ke uss nay Penguin ko maar diya.
Aubrey James.
Usay haal hi main dobaara bahaal kiya gaya tha, woh pehlay mayor reh chuka hai.
"Kabhi siyaasatdaan hoon." Par usay seedha pakarna kyun nahin?
Hamein pehlay say kyun bataana?
Kyunkay Nygma baat ka batangar banaana chaahta hai,
aur iss dauraan hamein bura dikhaana chaahta hai.
Mayor ke daftar main call karo. Unn say kaho hum aarahay hain.
Hamein Nygma ki kisi cheez keliye zaroorat nahin. Usay abhi tak mar jana chahiye tha.
Woh jawaab dhoondnay ke peechay pagal hai, jo ke hamaaray liye aasaan hal hai.
Aik dafa uss nay yeh kardiya, hum uss ka kaam tamaam kardeingay, waada.
Aur uss ka theatre main drama karna, hamein kis tarha madad karta hai?
Nahin karta.
Par main uss say khud ka poori tarha say aylaan kar saka.
Gotham ke stage par, agar tum dugna maana nazar andaaz karo.
Tum mashhoor banna chaahtay ho? Mar kar daikh lo.
-Main us main tumhari madad kar sakti hun. -Acha, bohot hogaya.
-Tumhaara plan asal main kya hai? -Mayor James ko aghwa karna.
Uss nay iss jagaah ko dus saal tak chalaaya.
Agar koi bhi iss khoofiya groh ke baaray main jaanta hai, tou woh hai.
Tum seedha yeh keh saktay thay.
Main usay yahaan bulwa sakti thi, uss par tashaddud karwa sakti thi.
Sahi.
Daikho, par pehlay mujhay GCPD ko bataana tha ke main kya karnay waala hoon.
Warna main unhein sab ke saamnay kaisay sharminda karta?
Meray jurm say hi mera naam banta hai, aur iss waalay ko kyun jaanay daita.
Aur kya agar mayor ko iss groh ke baaray main kuch naa maloom hua?
-Phir kya? -Meray paas plan B hai.
Lekin pehlay, mujhay tum say kuch chaahiye.
Spaulding and Eighth ke konay par aik biker bar hai.
Woh laraaku aur mujrimon say bhara para hai.
Mujhay aik bomb chaahiye, wahaan phornay keliye, aaj raat.
Main tumhein bata doonga, kab.
Tou bataao hamein hushiyaar, tum Aubrey James ko kaisay uthaanay waalay ho
ab jab tum nay GCPD ko bata diya hai ke tum uss ke peechhay jaa rahay ho?
Aray yeh aasaan hai. Woh usay meray paas laayeingay.
Tum jaantay ho iss sheher main kitnay fareb siyaasatdaan hain?
Yeh paheli kisi keliye bhi hosakti hai. Uff Khuda yeh itnay mazedaar hain.
Phir bhi, Mr. Mayor.
Hum aap ko aik mehfooz ghar main bhaijna chaahtay hain, foran.
Kya tum nay woh hattay kattay jurwa wahaan nahin daikhay?
Main yahaan bilkul mehfooz hoon.
Waisay bhi, Riddler ko mujh say kya chaahiye?
Hamein pakka nahin pata.
Uss nay theatre main logon say kisi raaz ke baaray main kaha.
Meri zindagi aik khuli kitaab hai.
Aap theek hain, Mr Mayor? Aap thoray...
Mera blood sugar hai. Main nay yeh Danishes kuch ziyaada khaa liye.
Meri goliyaan kahaan hain?
-Aik minute. Yeh aap ko kahaan say milay? -Aik shukkar guzaar shehri say. Kyun?
-Ufho. -Nygma.
Yeh bura hai.
Raasta dein! Dhiyaan rakhein!
Haan, meray khayaal say main yahin theek hoon.
Sach main?
Main nay ijtimaayi qabrein daikhi hain, iss jagaah say ziyaada dilkash.
Strange nay mera bohot bura haal kardiya.
Uss nay mujhay yaqeen dilaaya ke main koi khuda hoon.
Aur mujhay bohot waqt laga uss sab ko bhool kar aagay barhnay main.
Nahin, yeh jagaah bhalay hi buri hai, par Gotham badtar hai.
Aye, manhoos. Tum company ka waqt zaaya kar rahi ho.
Waapis kaam par lago.
Tumhein yeh sab sunnay ki zaroorat nahin. Tumhein usay sabaq sikhaana chaahiye.
Haan, par woh mera boss hai.
Bridgit, ajeeb honay main kuch ghalat nahin hai.
Main ajeeb hoon. Penguin bhi. Tumhaari jagaah hamaaray saath hai.
-Hum pehlay mil chukay hain, hai na? -Haan, main Ivy Pepper hoon.
Selina ki dost?
Aray, main jaanti hoon.
Main Strange ke aik chamchay say mili thi. Achaanak say bari hogayi.
Par sach kahoon tou, mujhay koi masla nahin.
Ivy. Aur tum iss sab ka hissa ho?
Haan. Hum aik khaandaan ki tarha hain.
Tumhein ab akailay honay ki zaroorat nahin.
Main iss sab ko aasaan banaanay keliye tumhaaray boss ko maar sakta hoon.
Naa.
Aye, suno, main kaam chhor rahi hoon.
Mujhay aanay dainay keliye shukriya.
Naak say khoon nikalna barhta jaa raha hai.
Tum nay yahaan aakar acha kiya.
-Tum nay Alfred say kya kaha? -Kuch bhi nahin.
Main nay kaha ke main thak gaya hoon, phir apnay kamray say chup kar nikal gaya.
-Main mar raha hoon, hai na? -Haan.
Sorry.
Tum jis raastay say iss dunya main aaye, uss main masla tha.
Kya main Bruce ke waapis aanay say pehlay mar jaaonga?
Nahin.
Bruce Wayne, Gotham main, uss say kayi pehlay aajaayega.
Main jaanti hoon hum nay tum say bohot kuch maanga hai.
Indian Hill ke baad, mujhay nahin pata tha kya karoon ya kahaan jaaon.
Aap nay mujhay aik maqsad diya.
Aur koi tou itna bhi nahin kar saka.
Mujhay khushi hai tum cheezon ko iss tarha say daikh rahay ho.
Jab Bruce waapis aayega, log mareingay, hai na?
Bohot saaray log.
Tumhaara kisi say dil tou nahin lag gaya, hai na?
Alfred, shaayed?
-Tum uss ki achay dil say baat kartay ho. -Nahin.
Main sirf jaanna chaahta hoon.
Ginti ghair zaroori hai.
Zaroori yeh hai ke Gotham ko tabaah hona hoga.
Aur tumhaari qurbaani ki wajaah say, aisa hi hoga.
-Kya hum tum par bharosa kar saktay hain? -Jee.
Iss ka BP low horaha hai. Hamein iss ka ilaaj karna hoga!
Main chaahta hoon yeh ER mehfooz rahay. Badge waalay sirf aasakein.
Koi andar nahin aa sakta, siwaaye ke woh bimaar ho ya mar rahay hon.
Dus-Chaar.
Nygma jaanta hai ke ye mayor ke daftar say qareeb tar haspataal hai.
Hum usay seedha uss ke paas laaye hain.
Acha hai. Usay apni shakal dikhaanay do. Main nay chaaro orr uni kharay kiye hain.
Daikho, hum kya bhool rahay hain, Harvey?
Aubrey James ko aisa kya pata hosakta hai jo Nygma keliye zaroori ho.
Paging Detective James Gordon.
-Yeh kahaan say aaraha hai? -Communications room. Doosri manzil.
-Yeh aik chaal hai. -Meherbaani mujhay mat maaro!
Meherbaani mujhay mat maaro!
Yahin rukna.
Tou, Jimbo, main jaanta hoon tum, soch rahay hogay ke mujhay kya chaahiye...
uss ding-dong Aubrey James say.
Pata chala hai ke uss ke paas aik paheli ka jawaab hai.
Woh paheli jo tum nay shuru ki thi jab tum nay Barbara ko Dock 9-C par bheja.
Sawaal yeh hai ke, Gotham kon chala raha hai?
-Mujhay yahaan say nikalna hoga. -Nahin.
Mr. Mayor, aap kahin jaanay ke haal main nahin hain.
-Jim, kaho ke tum nay usay pakar liya. -Woh wahaan nahin tha.
Par jis raaz ke woh peechhay hai? Woh Court hai.
Lidocaine aur IV daalo!
-Tumhein yahaan jaldi aana hoga -Kya horaha hai
Kisi tarha ka dhamaaka hua hai. Kaafi ziyaada shikaar.
-Mujhay garbar lag rahi hai. -Woh hi hai.
Mayor ko mat chhorna!
-Khaas log hi aasktay hain. -Bhaar main jaao.
Mera dost dhamaakay main tha!
Hello, Aubrey.
Koi aaya hai.
-Woh kahaan hai? -Yahaan nahin hai.
Main jaanta hoon ke uss nay aur Nygma nay Mayor James ko aghwa kiya hai.
Nygma nay Dock 9-C ka zikar kiya aur wo waahid hai jisay mainay bataya tha.
Nygma bohot bolta hai.
Ruko, ruko, mujhay samjhaao zara.
Yeh Nygma ki bewaqoofaana paheli, yeh sab asli hai?
Kya? Saaf hai ke isay pehlay say sab pata hai.
Main nay aik afwaah suni thi
ke uss nay tumhein thoray waqt pehlay buri tarha say nuqsaan pohnchaaya tha.
Tum dono ko.
Mujhay hairat hai ke tum log usay bacha rahay ho.
Suno, tum mujhay bataao ke woh kahaan hai.
Main Nygma ko pakroonga, aur Barbara ko aisehi chhor doonga.
Yeh sach hai. Mujhay uss say nafrat hai. Par mujhay nahin maaloom woh kahaan hain.
Harvey. Theek hai, main aata hoon.
Nygma nay aik aur paheli bhaiji hai.
Mujhay kabhi Barbara ko iss sab main shaamil nahin karna chaahiye tha.
Tum dua karo, ke main uss tak pehlay pohnch jaaon.
Tumhein uss manhoos ka bhaanda phor daina chaahiye tha.
Mujh say ziyaada, Nygma ko mara hua koi aur nahin daikhna chaahta.
Par main Barbara ko dhoka nahin desakti.
Haan, kyunkay woh hamesha pehlay tumhaaray baaray main sochti hai.
Suno, tum nay iss main apni hadh paar kardi hai.
Tum inn logon say panga nahin laina chaahogay.
Daikho, tum jo bhi kehtay ho, uss say mujhay sab jaannay ki aur talab hoti hai,
Aur mazeed justujoo hoti hai.
-Unhein benaqaab sirf main karoonga. -Tumhaara dimaagh kharaab hai.
Main yaad hoon tumhein, Aubrey?
-Main iss aawaaz ko pehchaanta hoon. -Mujhay itni khushi hai.
Mujhay laga tumhein ab kam sunaayi daita hai,
tumhaaray sar par uss dabbay ke saath.
Woh mazedaar tha, hamein woh waapis karna chaahiye, hai na?
Tum samajh nahin rahi, hai na?
Yeh log, yeh Khuda ki tarha hai. Yeh sab kuch daikhtay aur suntay hain.
Unhein pata chal jaayega ke main nay apna munh khola hai.
Phir dabbay ki baari hai!
Nahin, nahin. Meherbaani, kuch bhi par woh nahin.
Woh khud ko Court bulaatay hain.
-Aur? -Aur main bas itna hi jaanta hoon.
Main kabhi inn logon say nahin mila.
Main bas woh karta hoon, jo woh mujh say kehtay hain, qasam say.
Shabaash! Shukriya, Mr. Mayor. Aap nay kaafi madad ki hai.
Madad? Iss nay hamein sirf "Court" naam bataaya hai.
Iss nay hamein thhoss suboot diya hai unn ke wujood ka.
Ab woh maan leingay ke main jhoot nahin bol raha.
Tum bol kya rahay ho?
Main Court par dabaao daaloonga khud ka parda faash karnay keliye.
Woh konsi waahid cheez hai, jis say aik khoofiya idaara darti hai?
Benaqaab honay say.
Bilkul.
Aakhir kaar. Kya tum woh laayi jo main nay mangwaaya tha?
Court ka dhiyaan paanay ka waqt aachuka hai.
Jaan.
Gordon club main aaya tha. Woh sab jaanta hai.
Tumhein kabhi Nygma ko iss sab main shaamil nahin karna chaahiye tha.
Main sab say acha waala khaana laayi hoon, Otto.
Shukriya mat kehna.
Hello, Selina.
-Tum yahaan kya kar rahay ho? -Main tum say milna chaahta tha.
Mujhay tumhaari yaad aarahi thi.
Kya tum sar ke bal gir gaye thay? Main nay tum say duur rehnay ko kaha.
Acha? Main bhool gaya.
Tum itna ajeeb bartaao kyun kar rahay ho?
Sorry, main... Main kal raat sahi say nahin soya.
Main sirf apni billi ko khaana khilaanay aayi thi.
Tou agar tum nahin jaa rahay, tou main chali jaati hoon.
Main nay khud say waada kiya tha main duur rahoonga.
Ke uss tarha say sab ziyaada mehfooz hoga, paar ab cheezein badal chuki hain.
Tum bol kya rahay ho?
Pata hai kya? Mujhay koi farq nahin parta. Bas yahaan mat hona jab main waapis aaon.
Selina, ruko.
Main Bruce nahin hoon.
-Jim. -Lee, abhi nahin.
Tumhaaray chaacha ki laash ka muaaena.
Ballistics negative aaye hain. Koi mail nahin.
Par jahaan say goli gayi wahaan bohot chhotay zakhm ke nishaan thay
jo ke post-mortem main dikhay.
Tum keh kya rahi ho?
Kisi nay uss goli ko nikaal diya, jis say tumhaaray chaacha maray tha,
aur uss ke badlay doosri daaldi.
Yeh aik puraani chaal hai, qatal ko chhupaanay keliye.
-Tum ziyaada soch rahi ho, Lee. -Mujhay nahin lagta.
Aur mujhay lagta hai ke tumhein maaloom hai kya hua tha.
Meri bat suno. Tumhen ye janay daina hoga. Tum khud ko nuqsaan pohncha sakti ho.
Tumhein lagta hai mujhay parwaah hai ke mujhay kya hoga?
Main thak gayi hoon, tumhein logon ki zindagiyaan tabaah kartay huay daikh kar,
aur tumhein bachtay huay.
Jab mujhay pata chalega ke tum nay kya kiya hai,
main pakka karoongi ke tum uss ki qeemat chukaao.
-Aur main uss ke mazay loongi. -Jim, suno.
Paheli kahaan hai?
Main nay aur Lucius nay isay suljhaanay ki koshish ki.
Par shaayed tumhaari iss main qismat ziyaada achi ho.
"Tum mujhay daikh saktay ho, par chhoo nahin saktay.
Aik switch daba kar, main tumhaaray ghar main aajaata hoon.
Doosri dafa main, main tumhein akela chhor daita hoon. Main kahaan hoon?"
Woh hamein taana maar raha hai. Agar woh James ko maar daita hai,
media 6 bajay ki khabar par hamaari khabar lelegi.
Harvey, tum kamaal ho.
Haan, kuch aisa bataao jo mujhay pehlay say naa maaloom ho.
Meray paas aik sawaal hai.
Yeh khoofiya Court kya hai...
jis ka Gotham par poori tarha say qaabu hai?
Alvarez, Channel 7 par jaao!
Pata karo ke Nygma kahaan say broadcast kar raha hai!
Hamaaray pyaaray mayor ke sar ke tukray tukray hojaanay do,
unhein zaahir naa karnay keliye.
-Kya tum TV daikh rahay ho -Haan.
Court benaqaab nahin hosakta.
Hum yeh khud hi sambhaal laitay, par bohot ziyaada nazrein daikh rahi hain.
Lekin, yeh hamein aik mauqa daita hai, James.
Meri wafaadaari saabit karnay ka.
Tum chaahti ho ke main Nygma ko dhoond kar tumhaaray paas laaon?
Main samajhti hoon ke yeh sab tumhein mushkil haal main daal daita hai.
Woh police waalay ka qaatil hai. Uss ki jagaah jail main hai.
Agar tum mana kartay ho, tou yeh hamaari aakhri guftugu hogi.
Faisla tumhaara hai.
Court tha.
Agar main usay unhein dedeta hoon. Tou main andar hojaaonga.
Woh yaqeenan usay maar deingay.
Par agar main nay aisa nahin kiya,
hum unhein kabhi sheher tabaah karnay say rok nahin sakeingay.
Main jaanta hoon tum kya soch rahay ho, Aubrey.
Ke police tumhein kisi tarha dhoond legi, tumhein bacha legi.
Par main nay GCPD ko tumhein bachaanay ka har mauqa diya.
Par woh mera muqaabla nahin kar saktay!
Hum dono murda hain. Tum samajh nahin rahay, hai na?
Court tumhaaray saath koi sauda nahin kareingay.
Aap mujhay halka samajh rahay hain, Mr. James.
-Hello? -Nygma.
Jim. Maafi chaahta hoon. Hum phone ko masroof nahin rakh saktay.
Mujhay asal main aik zaroori call aanay waali hai.
Tum jaanna chaahtay ho Gotham kon chalaata hai? Meray paas jawaab hai.
GCPD aao. Main tumhein bata doonga.
-Haan, meray khayaal say rehnay do. -Phir tum kabhi sacchaayi nahin jaaongay.
Tumhein lagta hai, main nay Barbara ko woh sab kuch bata diya jo main janta hoon?
Tum hamesha say hushiyaar thay, Jim. Main tumhaari izzat karta hoon.
GCPD ko khaali karo.
Sirf main aur tum, akailay honay chaahiye.
Aur, yeh bewaqoof, gardan par aik bomb ke saath.
Tumhein lagta hai woh aayega?
Nygma ki taaqat, uss ki kamzori bhi hai, woh yahaan aayega.
Aisa nahin hai, ke Gotham ka har aadmi, aurat aur baccha,
tum par kaamyaab honay keliye bharosa nahin kar raha.
Haan, koi dabaao nahin.
-Qismat tumhaara saath day, dost. -Shukriya.
Ed kahaan hai?
Uss manhoos nay mujhay chhora, mujhay akaila bhaij diya.
-Bomb ke squad ko yahaan laao! -Baitho aur bakwaas band karo.
Ed? Yahaan sirf hum do hain.
Sirf pakka kar raha tha ke main kisi jaal main nahin jaa raha.
Nahin.
Baith jaao, Aubrey.
Tum nay kaha tha ke tumhaaray paas meray sawaal ka jawaab hai, Jim.
Mujhay bohot hi maayoosi hogi, agar yeh sab aik chaal hui.
Khaas kar ke Mayor James keliye.
-Isay bataado jo bhi yeh chaahta hai. -Yeh bolta bohot hai.
Tumhein isay ura hi daina chaahiye.
Main tumhaara badge utarwa doonga, Gordon!
-Main naatak nahin kar raha, Jim. -Main bhi nahin.
Yeh dhamaka kitnay duur tak jaa sakta hai?
Main yahaan mehfooz hoon ya mujhay maiz ke peechhay chhup jaana chaahiye?
Mujhay jawaab chaahiye, Jim!
Main isay maar kar bhi, yahaan say tumhein yarghamal bana kar bahir niklunga.
Nahin! Nahin! Nahin!
Abay yaar.
Aik radio frequency nay signal ko rok kar rakha hai,
remote aur bomb ke darmiyaan.
-Kaisay? -Tabitha.
Usay tum say kaafi dushmani hai.
Uss nay mujhay call karke bataaya ke bomb ko kaisay band karna hai.
Main maanta hoon, main nay yeh nahin socha tha.
Par iss say kuch nahin badla.
Main jaanna chaahta hoon ke Court kon hai...
ya Aubrey marega.
Nahin!
Tum jaanna chaahtay ho Gotham ko kon chalaata hai Tou Mayor James ko jaanay do.
Meray saath chalo.
Par agar tum nay bandooq chalaayi,
tumhein kabhi woh jawaab nahin milega jo tum dhoond rahay ho.
Main aik dafa ullu banoon, Jim. Tumhein sharam aani chaahiye.
Main waapis ullu banoon!
-Yeh honay nahin waala. -Phir paheli suljhegi hi nahin.
Theek hai!
Chalo.
Mujhay samajhnay do.
Tou, aik limo aati hai, aisehi achaanak say.
Aur yeh ajeeb si aurat tumhein andar baithnay ko kehti hai,
kyunkay tum bohot kuch ban saktay ho.
Aur tum baith gaye?
Meray paas aur koi jagaah nahin thi jaanay ko.
Tou tum pichhlay kuch maheenon say kahaan thay?
Yeh zaroori nahin.
Zaroori yeh hai, ke tumhein foran Gotham say jaana hoga.
Kyun?
Kyunkay iss sheher ka faisla hochuka hai, kuch bura honay waala hai.
Kis nay faisla kar liya?
Jo log tumhein legaye?
Ruko. Tumhaaray kapray, tumhaaray baal, tumhaaray baat karnay ka tareeqa.
-Bruce kahaan hai? -Seline...
-Tum nay uss ke saath kya kiya? -Woh theek hai. Woh Gotham main nahin hai.
Uss ke saath kuch bura nahin honay waala.
-Phir woh kahaan hai? -Uss say koi farq nahin parta.
Tumhein bas mujh par bharosa karna hoga. Tumhein aaj hi Gotham say jaana hoga.
Tum par bharosa?
-Main tumhein jaanti bhi nahin. -Tum kahaan jaa rahi ho?
-Alfred ko bataanay. -Selina...
-Ab mujhay jaanay do! -Selina, tum kisi ko nahin bata sakti.
Tou tum nay mujhay kyun bataaya bhae?
Kyunkay main tumhaari parwaah karta hoon.
Aur agar main aik insaan ko bachaana chaahta hoon. Tou woh tum ho.
Yeh farq hai, tum main aur Bruce Wayne main.
Woh sab ko bachaanay ki koshish karta.
Tum jitna chaaho naatak kar saktay ho, par tum kabhi woh nahin banogay.
Tum kuch bhi nahin ho. Tum aik asli insaan tak nahin.
Tum kisi kaam ke nahin.
Tum meray baaray main ghalat ho. Main kaam ka hoon.
Aur main tumhein Alfred ko nahin bataanay doonga.
Acha?
Tum mujhay kis tarha rokogay?
Tumhein woh raat yaad hai jab tum Lee ke ghar khaanay par aaye thay?
Sadiyon puraani baat lagti hai.
Leslie nay fondue banaaya tha. Sharaab Bordeaux thi.
Qadeem aur mulaaem tannin.
Miss Kringle nay kaala dress pehna tha, gulaabi patti waala.
Main nay behadh koshish ki thi ke mujhay uss din naa aana paray.
Lee nay zid ki.
Sach yeh hai, ke mujhay maza aaya tha.
Main tumhein dost samajhta tha.
Main chupkay say aasakta hoon,
ya tumhaaray saamnay hosakta hoon, tumhein khabar huay baghair.
Par jab main saamnay aata hoon, tum kabhi pehlay jaisay nahin hogay.
-Kya hoon main? -Mujhay koi farq nahin parta, Ed.
Dhoka.
Har dosti aisay hi khatam hoti hai. Tou...
Tou, doston ka faida kya?
-Kon hain woh? -Tumhaaray sawaal ka jawaab.
Hello, Mr. Nygma. Main nay suna hai ke aap hamaaray baaray main pooch rahay thay.
Mujhay kaisay pata ke tum asli ho?
Kya yehi aik achi paheli ka maza nahin hai?
Aap ko aakhir tak pakka maaloom nahin hota ke kis baat par yaqeen karna chaahiye.
Hosakta hai Gordon nay tumhein yeh sab kehnay ko kaha ho.
Main tumhein yaqeen ke saath kehti hoon.
Detective Gordon ko manaana para tha, tumhein yahaan laanay keliye.
Par mujhay yeh iss tarha bataanay do.
Jo sawaal Professor Strange nay
tumhein Bruce Wayne aur Lucius Fox ko poochhnay ko kaha tha,
Indian Hill main pichhlay saal, jis nay tumhein pareshan kar ke rakha hai.
Jis ka tum kabhi jawaab nahin desakogay.
Uss ka jawaab meray paas hai.
Ab kya?
Andar baitho aur tumhaaray saaray sawaalaat ka jawaab diya jaayega.
Tumhein bandooq ki zaroorat nahin paregi.
Hamein aap par garv hai, Detective Gordon.
Tum log uss ke saath kya karogay?
Nygma ke zehen waala aadmi, hamaaray bohot kaam aasakta hai.
Mujhay yaqeen hai, hum uss keliye kuch naa kuch kaam dhoond leingay.
Phir raabta kareingay.
Shaam bakhair, Miss Kean. Kya aap kuch peeyeingi?
Kuch garbar hogayi.
Gordon nay Nygma ko hara diya,
iss say pehlay ke woh Court ke baaray main sach jaan sakay.
Yaqeenan isliye kyunkay main nay Gordon ko bomb band karna sikha diya tha.
Kya? Kyun?
Tum nay waada kiya tha ke jab Nygma, underworld ko hamaaaray hawaalay karega.
Main usay maaroongi.
Choom kar pakka kya tha, yaad hai?
Tumhein samajh nahin aaraha?
Jab tak Court maujood hai, mera kabhi raaj nahin hoga!
Kya tumhaara matlab yeh nahin ke "hamaara" kabhi raaj nahin hoga?
Hazaaro dafa daikh chuka hoon.
Umang, taaqat. Log khud ko rok nahin paatay.
Woh badal gayi hai, meri jaan. Tum kab yeh daikhogi?
Bakwaas band karo, Butch! Hato!
Yeh bura hai.
Ghar aakar acha lag raha hai.
Waisay, main Wayne Manor jaa chuki hoon. Woh bohot ziyaada saaf hota hai.
Tum nay kabhi yeh nahin bataaya ke Fries bhi iss main shaamil hai.
Tum thori garam horahi ho. Shayed tumhen thori thand ki zaroorat hai.
Aray, chalo bhi yaaron. Hum ab aik team main hain, yaad hai na?
Aik khaandaan?
Isay mujh say duur rakho.
Tumhaaray chehray par aik sawaalya nishaan hai.
Tum freezer main so saktay ho.
-Aye, Pengy. Yeh daikho. -Mujhay "Pengy" mat bulaao! Meri...
Edward Nygma ko aaj dupeher, GCPD nay giriftar karliya,
Mayor Aubrey James ko aghwa karnay ke bad.
Lekin, Arkham Asylum jaatay waqt,
-woh police ki hirasat say farar hogaya... -"Riddler."
...aur ab khula ghoom raha hai.
Usay yeh naam sochnay main kitna waqt laga hoga?
Aaraam karo, sab log. Kal ke din main, sab masroof honay waalay hain.
Main hamaaray sab say naye member ko milaana chaahoongi, James Gordon.
Court of Owls main khush aamdeed.